PMIndiaData/PMIndiaSum huggingface dataset:
প্রধান মন্ত্রীনা ভিয়েতনামগী প্রধান মন্ত্রীগা উনখ্রে

১. ২০১৯গী নবেম্বর ০৪দা ইন্দিয়া-অসিয়ান অমসুং ইস্ত এসিয়া সমিৎ ২০১৯গী নাকলদা প্রধান মন্ত্রী শ্রী নরেন্দ্র মোদীনা ভিয়েতনামগী প্রধান মন্ত্রী ঙুয়ে সুৱান ফুক্কা উনখ্রে। ২. লৈবাক অনিগী মরক্ত লৈনরিবা পুৱারী অমসুং মহৌশাগী মরূপ-মপাং ওইবা মরিশিং লুচিংবা অনিনা অমুক হন্না খন্নখি অমসুং ভারত-ভিয়েতনামগী মরী অসি কলচর অমসুং সিবিলাইজেসনগী অকনবা য়ুমফম অমদা শাগৎপনি হায়না থমখি অমসুং লমদম অসিগী ওইনা অমসুং মালেমগী ওইনা মতেং পাংনরিবা অদু খঙজিনখি। ৩. হন্দক লৈবাক অনিগী মরক্তা অৱাংবা থাক্কী ৱাফমশিং খন্নদুনা দিফেন্স, সেক্যুরিতী, শেল-থুম, ললোন-ইতিক অমসুং মীগা-মীগা চৎথোক-চৎশিন তৌনবগী লমদা মতেং পীনবা হেনগৎলক্লিবা অসি মীফম মনুংদা খন্নখি। ৪. দিফেন্স অমসুং সেক্যুরিতীগী লমদা মতেং পীনবা হেনগৎলক্লিবা অসি খঙজিল্লদুনা, নাকল অনিমক্না সমুদ্রগী শরুক্তা মতেং পীনবা হেনগৎহনবা হায়না য়ানখি। লুচিংবা অনিনা এক্সত্রিমিজম অমসুং তেরোরিজমগী অকিবশিং খন্নখি অমসুং মসিগী খুদোংচাদবা অসি থেংননবা পুন্না থবক তৌমিন্নবা হায়না য়ানখি। ৫. শান্তি, সেক্যুরিতী, তংদু-লৈতাবা অমসুং নুংঙাই-য়াইফবা পুরক্নবা মনীংতম্বা, অরোন-অথুপ লৈতবা অমসুং পুন্না চাউখৎমিন্নবা ইন্দো-পেসিফিক লমদম অমা লৈহন্নবা মখোয়না পায়খৎলিবশিং অদু লুচিংবা অনিনা থমখি। য়ুনাইতেদ নেসন্স কনভেন্সন ওন লো ওফ সী (য়ু.এন.সি.এল.ও.এস.) য়াওনা মালেমগী আইনশিংদা য়ুম্ফম ওইবা কাংলোন অমা শেমগৎনবা লুচিংবা অনিনা য়ানখি। মসিনা সাউথ চাইনা সীদা মনীংতম্না জহাজ চৎপা, মথক্ত ফ্লাইত পাইবা অমসুং ললোন-ইতিক চৎথবা হেনগৎহনগনি। ৬. ২০২০দা ভিয়েতনাম্না অসিয়ানগী চেয়রমেন ওইবা মতম অমসুং ২০২০-২১গী ওইনা লৈবাক অসিনা য়ু.এন.এস.সি.গী নন-পর্মনেন্ত মেম্বর ওইরিঙৈদা পুন্না থবক তৌমিন্ননবা ভারতনা শেম-শারিবা অদু প্রধান মন্ত্রী মোদীনা পাউদমখি।
আয়ুশ্মান ভারতকী মখাদা লাখ ৫০ হেন্না কান্নবা ফংলে

আয়ুশ্মান ভারত স্কিমগী মখাদা মীওই লাখ ৫০ হেন্না কান্নবা ফংহল্লিবা অনা-লায়েংগী লমদা ভারতকী অচৌবা মাইপাকপা অমা ওইরিবা থবকশিং প্রধান মন্ত্রী নরেন্দ্র মোদীনা থাগৎখ্রে। মহাক্না হায়খি, মশা ফবা ভারত অমা ওইহন্নবা খোঙচৎতা মরুওইবা অমনি! আয়ুশ্মান ভারতকী মখাদা চহি অমদা মীওই লাখ ৫০ হেন্না লেম্না লায়েংবগী খুদোংচাবা ফংবা অসি ভারত মচা খুদিংমক্কী চাউথোকচবনি। অনাবা ফহনবা খক নত্তনা স্কিম অসিনা ভারত মচা কয়া থৌনা হাপ্লে। চহি অমগী মমাংদা ২০১৮দা লিংখৎখিবা মালেমদা খ্বাইদগী চাউবা হেল্থ ইন্সুরেন্স স্কিম আয়ুশ্মান ভারত অসিনা লৈবাক অসিগী লায়রবা মীওই ক্রোর ১০.৭৪ হেন্না লাইনা মেদিকেলগী খুদোংচাবশিং ফংহন্নবা পান্দম থম্লি। আয়ুশ্মান ভারত প্রধান মন্ত্রী জন অরোগ্যা (পি.এম.-জে.এ.ৱাই.)গী মখাদা হোস্পিতাল ১৬,০৮৫ ইমপেনেল তৌরে অমসুং ই-কার্দস ক্রোর ১০ হেন্না পীরে। আয়ুশ্মান ভারতকী মখাদা লৈবাক শীনবা থুংনা হেল্থ এন্দ ৱেলনেস সেন্তর ১৭,১৫০ রোম থবক হৌরে।
পি.এম.না মন কী বাতকীদমক আইদিয়াশিং অমসুং সজেসনশিং থাবীরক্নবা হায়খ্রে

প্রধান মন্ত্রী, শ্রী নরেন্দ্র মোদীনা নবেম্বর ২৭, ২০২২গী অয়ুক পুং ১১ তাবা মতমদা শন্দোক্কদবা মন কী বাতকী তাঙ্কক অদুগীদমক আইদিয়া অমসুং সজেসনশিং শিয়র তৌরক্নবা মীয়ামদা হায়খ্রে। আইদিয়াশিং অদু মাইগোব, নমো এপতা শিয়র তৌবা নত্ত্রগা ১৮০০-১১-৭৮০০, নম্বর অসিদা দাইল তৌদুনা মেসেস রেকোর্দ তৌবা য়াগনি। মাইগোবকী ইনভিতেসন অদু শিয়র তৌরদুনা প্রধান মন্ত্রীনা ত্বিত তৌখি; “থা অসিগী ২৭তা শন্দোক্কদবা #MannKiBaatকীদমক মমল য়াম্লবা আইদিয়া অমসুং সজেসনশিং থাবীরক্নবা ঐহাক্না খৌরাংনা ঙাইজরি। মাইগোব, নমো এপতা মখোয়বু শিয়র তৌবীরকউ নত্ত্রগনা ১৮০০-১১-৭৮০০ দাইল তৌদুনা অদোমগী মেসেস রেকোর্দ তৌবীয়ু।”
সিভিল সার্বিসেস দেদা, পি.এম.না প্রাইম মিনিস্তরস এৱার্দস ফোর এক্সেলেন্স ইন পব্লিক এদমিনিস্ত্রেশন পীরগনি

সিভিল সার্বিসেস দেগী থৌরমদা, প্রধান মন্ত্রী, শ্রী নরেন্দ্র মোদীনা ২০২২গী এপ্রিল ২১গী অয়ুক্কী পুং ১১ তাবা মতমদা নই দিল্লীগী ৱিগ্যান ভাৱনদা প্রাইম মিনিস্তরস এৱার্দস ফোর এক্সেলেন্স ইন পব্লিক এদমিনিস্ত্রেশন পীরগনি প্রাইম মিনিস্তরস এৱার্দস ফোর এক্সেলেন্স ইন পব্লিক এদমিনিস্ত্রেশন অসি মীচম প্রজাশিংগী য়াইফনবগীদমক্তা জিলাশিং/থবক পাইখৎলিবা য়ুনিৎশিং অমসুং কেন্দ্র/রাজ্যগী ওর্গনাইজেশন্না তৌখিবা থোইদোক-হেন্দোকপা অমসুং ইন্নোভেতিব ওইবা থবক অদুবু মশক খঙবীনবগী পান্দমদা হৌদোকখিবনি। মসি মশক খঙদোক্লবা মরু ওইবা প্রোগ্রামশিং অমসুং ইন্নোভেশনবু খ্বাইদগী হেন্না ফবা মওংদা থবক ওইনা পাইখৎপগীদমক্তসু পী। মখাদা পীরিবা মশক খঙদোক্লবা মরু ওইবা প্রোগ্রামশিং অসিদা শিংথানিংঙাই ওইবা মওংদা থবক তৌখিবগীদমক্তা সিভিল সার্বিসেস দেদা এৱার্দশিং অসি পীরগনি: (i) পোশন অভিয়ানদা “জন ভাগিদারি” নত্রগা মীয়াম্না শরক য়াবা অসিবু য়োকখৎপা, (ii) খেলো ইন্দিয়া স্কীমগী খুত্থাংদা স্পোর্তস অমসুং ৱেলনেসতা মীথোই-মীহেনববু য়োকখৎপা, (iii) পি.এম স্বানিধি য়োজনাদা দিজিতেল পেমেন্তশিং অমসুং অফবা গোবর্নেন্স, (iv) ৱান দিস্ত্রিক্ত ৱান প্রোদক্ত স্কীম, (v) হ্যুমেন ইন্তর্ভেন্সন য়াওদনা সীমলেস ওইবা, সার্বিসশিংগী এন্দ-তু-এন্দ দেলিভরী হন্দক্কী চহি অসিদা পব্লিক এদমিনিস্ত্রেশন/ সার্বিসশিং পাংথোকপা অসিনচিংবা হীরম অসিদা মশক খঙদোক্লবা মরু ওবা প্রোগ্রামশিং অমসুং ইন্নোভেশন ৫গীদমক্তা পুন্না এৱার্দ ১৬ পীরগনি।
মন্ত্রীমন্দলনা শান্তি ওইবা মওংদা শুন্দ্রংগী মফম থিজিন-হুমজিনবা অমসুং শিজিন্নবগী মতাংদা তেংবাং পীননবা ভারত অমসুং খা অফ্রিকাগী মরক্তা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলদা শান্তি ওইবা মওংদা শুন্দ্রংগী লম থিজিন-হুমজিনবা অমদি শিজিন্নবদা তেংবাং পীননবগীদমক ভারত অমসুং খা অফ্রিকাগী মরক্তা তৌনবা য়ানা চেরোলগী মরমদা খঙহনখ্রে। য়ানা চেরোল অসিদা জুলাই ২৬, ২০১৮দা জোহান্নিসবর্গতা খুয়েক পীনখিবনি। মরু ওইবশিং – য়ানা চেরোল অসিগী মনুংদা মখাগী লমশিং অসিদা তেংবাং পীনবা য়াওরিঃ ১. পৃথিবীগী রিমোৎ সেন্সিং; ২. সেতলাইত কম্যুনিকেসন অমসুং সেতলাইত্তা য়ুম্ফম ওইবা নেভিগেসন; ৩. স্পেস সাইন্স অমসুং প্লানেতরী এক্সপ্লোরেসন; ৪. স্পেসক্রাফ, লোঞ্চ ভেহিকলশিং, স্পেস সিস্তেম অমসুং গ্রাউন্দ সিস্তেম; ৫. জিওস্পেতিয়েল তুলশিং অমসুং তেক্নিকশিং য়াওনা স্পেস তেক্নোলোজীগী প্রাক্তিকেল এপ্লিকেসনশিং; অমসুং ৬. লৈবাক অনিনা লেপথোক্কদবা তেংবাং পীনবগী অতৈ লমশিং। য়ানা চেরোল অসিগী মখাদা, মখাদা পীরিবা মওং অসিদা তেংবাং পীনগনিঃ ১. নাকল অনিগী ওইনা কান্নগদবা অমসুং অপাম্বা অপুনবা স্পেস প্রোজেক্তশিংগী প্লানিং তৌবা অমসুং থবক্তা ওন্থোকপা; ২. সপোর্তিব স্পেস এক্তিবিতিশিংগীদমক্তা গ্রাউন্দ স্তেসনশিং লিংখৎপা, থবক চৎথবা অমসুং ঙাক শেনবা; ৩. সেতলাইত দেতা, এক্সপ্রিমেন্তকী মহয়শিং অমসুং সাইন্তিফিক অমসুং তেক্নোলোজীগী ওইবা ই-পাউ শেয়র তৌনবা; ৪. অপুনবা থিজিনবা অমসুং চাউখৎ-থৌরাংগী থবক থৌরমশিং; ৫. তেংবাং পীনবগী থৌরমশিংদা শরুক য়ানবগীদমক লেপথোক্লবা তেক্নিক অমসুং সাইন্সতিফিক পার্সোনেলশিং পীথোক-পীশিন তৌনবা; ৬. স্পেস সাইন্স অমসুং তেক্নোলোজীদা কেপাসিতী বিল্দিং অমসুং খুন্নাইগী ওইবা পান্দমগীদমক্তা স্পেস এপ্লিকেসনগী থৌরমশিং; ৭. অপুনবা মীফম, কনফরেন্স অমসুং সাইন্তিফিক ওইবা মীফমশিং পাংথোকপা; অমসুং ৮. পার্তীশিংগী মরক্তা য়ানরবা মতুং ইন্না অইবা ওইনা তেংবাং পীনবগী অহেনবা থৌওংশিংসু লেপথোক্কনি। কান্নবাঃ য়ানা চেরোল অসিদা খুয়েক পীনবনা স্পেস সাইন্স তেক্নোলোজী অমসুং পৃথিবীগী রিমোৎ সেন্সিং, সেতলাইত কম্যুনিকেসন অমসুং সেতলাইত্তা য়ুম্ফম ওইবা নেভিগেসন, স্পেস সাইন্স লোইননা প্লানেতরী এক্সপ্লোরেসন, স্পেসক্রাফ লোইননা স্পেস সিস্তেম অমসুং গ্রাউন্দ সিস্তেম শিজিন্নবগা লোইননা স্পেস তেক্নোলোজীগী এপ্লিকেসন য়াওনা অতৈ এপ্লিকেসনশিংগী লমদা তেংবাং পীনবগী ওইথোকপশিং মখা চৎথবদা মতেং ওইনরগনি।
বি.এ.পি.এস.না কোবিদ-১৯ অমসুং য়ুক্রেনগী ইরাংগী মনুংদা তেংবাংবগী পায়খৎখিবশিংবু প্রধান মন্ত্রীনা থাগৎখ্রে

প্রধান মন্ত্রী, শ্রী নরেন্দ্র মোদীনা বি.এ.পি.এস.কী সেনিয়র সাধু, ইশ্বরচরন স্বামী অমসুং ব্রহ্মবিহারী স্বামীগা উন্নখি অমসুং মখোয়না কোবিদ-১৯ অমসুং য়ুক্রেনগী ইরাংগী মনুংদা পাংথোকখিবা তেংবাংবগী খোঙথাংশিংবু থাগৎখি। শ্রী মোদীনা ঐচ.ঐচ. প্রমুখ স্বামী মহারাজজীগী ইকুই কুইদনা লাক্কদৌরিবা মপোক কুমওন পাংথোকপগী মতাংদসু ৱাফম কয়া খন্নখি। প্রধান মন্ত্রীনা অসুম্না ত্বীত তৌখিঃ “বি.এ.পি.এস.কী সেনিয়র সাধু, ইশ্বরচরন স্বামী অমসুং ব্রহ্মবিহারী স্বামীগা উন্নখি। মখোয়না কোবিদ-১৯ অমসুং য়ুক্রেনগী ইরাংগী মনুংদা পাংথোকখিবা তেংবাংবগী খোঙথাংশিংবু থাগৎখি। ঐচ.ঐচ. প্রমুখ স্বামী মহারাজজীগী ইকুই কুইদনা লাক্কদৌরিবা মপোক কুমওন পাংথোকপগী মতাংদসু ৱাফম কয়া খন্নখি অমসুং মহাক্না খুন্নাইগীদমক্তা মশক থোক্না তেংবাংলম্বশিংবু নীংশিংখি”।
জোইন্ত ইন্দিয়া-সিঙ্গাপোর মিনিস্তরিএল দেলিগেসন্না প্রধান মন্ত্রীগা উনবা

সিঙ্গাপোরগী দিপুতী প্রাইম মিনিস্তর অমসুং শেলথুম মন্ত্রী মিস্তর লোরেন্স ৱোং, সিঙ্গাপোরগী ত্রেদ অমসুং ইন্দস্ত্রী মন্ত্রী মিস্তর গান কিম য়োং অমসুং ভারতকী শেলথুম মন্ত্রী শ্রীমতি নির্মলা সিতরমন্না শাবা জোইন্ত ইন্দিয়া-সিঙ্গাপোর মিনিস্তরিএল দেলিগেসন অমনা ঙসি প্রধান মন্ত্রীগা উনখ্রে‍। মন্ত্রীশিংদুনা প্রধান মন্ত্রীগী মফমদা নই দিল্লীদা সেপ্তেম্বর ১৭, ২০২২দা পাঙথোককিবা ইন্দিয়া-সিঙ্গাপোর মিনিস্তরিএল রাউন্দতেবল (আই.এস.এম.আর.) হৌদোকপগী থৌরম্না পুরকখিবা ৱাফমশিং পাউদমখি‍। হন্দক্কী অসিনা মিস্তর রোরেন্স ৱোংনা দিপুতী প্রাইম মিনিস্তর ওইরবা মতুংগী অহানবা ভারত খোঙচৎনি‍। আই.এস.এম.আর. লিংখৎখিবা অসি প্রধান মন্ত্রী মোদীনা পাম্লিবা অওনবা অমা পুরক্কদবা থৌরাং অমনি অদুগা মসিদা ইন্দিয়া-সিঙ্গাপোরগী নাকল অনিগী ওইবা মরীগী তোপ তোপ্পা মচৎকী মমি তারি‍। মন্ত্রীশিংদুনা প্রধান মন্ত্রীগী মফমদা খন্ন-নৈনখিবা তোঙান তোঙানবা ৱাফমশিং, মরুওইনা দিজিতেল কন্নেক্তিভিতী, ফিনতেক, গ্রীন ইকনমী, স্কিল দেভেলপমেন্ত অমসুং ফুদ সিক্যুরিতীগী মচিন তুমখৎলক্লিবা হীরমশিংদা পাউদমখি‍। প্রধান মন্ত্রীনা মহাক্কী থাগৎ ৱাহৈ থম্লদুনা আই.এস.এম.আর.গুম্বা থৌরাংশিংনা লৈবাক অনিগী মরক্তা লৈনরিবা নাকল অনিগী ওইবা মরীবু হেন্না মপাঙ্গল কনখৎহনবা ঙমগনি হায়না থাজবা ফোঙদোকখি‍। প্রধান মন্ত্রীনা সিঙ্গাপোরগী প্রাইম মিনিস্তর লী অমসুং মীয়ামগী মফমদা য়াইফ-পাউজেলসু পীখি‍।
য়ু.এন.জি.এ.গী ৭৪শুবা মীফম মনুংদা ক্লাইমেত সমিৎ ২০১৯দা প্রধান মন্ত্রীনা পীখিবা ৱারোল

মালেমগী ক্লাইমেত মীফম শীনবীবগীদমক ঐনা য়ু.এন.গী জনরেল সেক্রেতরীবু থাগৎচরি। মমাং চহিদা চেম্পিয়ন ওফ আর্থ এৱার্দ ফংলবা মতুংদা, য়ুনাইতেদ নেসন্সতা ৱা ঙাংবা অসি মসিনা ঐগী অহানবনি। ঐগী ন্যু য়োর্ক খোঙচৎ মনুংদা ক্লাইমেতকী মতাংদা ঐগী অহানবা মীফম পাংথোকপা অসিদা ঐহানবা অপেনবা পোকই। শক্নাইরবশিং, অইং-অশাগী খল কাইরকপা থেংননবা তোঙান-তোঙানবা লৈবাকশিংনা থবক কয়া পায়খৎলি। করিগুম্বা ঐখোয়না অইং-অশাগী খল কাইরকপগী অকিবা অসি মায়োক্নবা তারবদি, হৌজিক ঐখোয়না পায়খৎলিবা অসি খক্না মতি চাবা নত্তে হায়বা ঐখোয়না য়াগদবনি। ঙসি দরকার ওইরিবা অসিদি, এজুকেসন্দগী হৌরগা ভেল্যু অমসুং পুন্সি মহিংদগী চাউখৎপগী ফিলোসোফী ফাওবা কোনশিনবা অপুনবা থৌরাং অমা পায়খৎপনি। ঐখোয়না মথৌ তারিবা অসিদি ৱাখল্লোন হোংহন্নবা মালেমগী মীয়ামগী খোঙজং অমা চংশিনবনি। মহৌশাবু ইকায়খুম্নবা, মহৌশাগী লন-থুমশিং লিক্না শীজিন্নবা, দরকার ওইবা হন্থহনবা অমসুং ঐখোয়না ঙমগদবা থাক্তা হিংনবা হোৎনবা পুম্নমক অসি ঐখোয়গী চৎন-লোনচৎশিং অমসুং হৌজিক পাংথোক্লিবা থবকশিংনি। মীহৌ চাউদবা অসি ঐখোয়বু লমজিংলিবা ৱাখল্লোন্নি। মরম অদুনা ঙসিদি ভারতনা ৱাফম অসিগী মতাংদা মরুওইনা খন্নবদা নত্তনা, থবক ওইনা পাংথোকপা য়াগদবা থৌরাং অমসুং লম্বী অমা উৎলে। ৱা শংবাই অমা ঙাংবদগী থবক মেরুক অমা পাংথোকপনা হেন্না মমল য়াম্মি হায়বা ঐখোয়না থাজৈ। ভারত্ত, ঐখোয়না নন ফোসিল ফুয়েল শীজিন্নবা হেনগৎহল্লে অমসুং ২০২২ ফাওবদা ঐখোয়না পুথোকপা ঙম্বা রিন্যুয়েবল ইনর্জী গিগাৱাত ১৭৫ হেন্না অমসুং তুংদা গিগাৱাত ৪৫০ ফাওবা পুথোক্নবা ঐখোয়না থৌরাং তৌরি। ভারত্ত ই-মোবিলিতীগী খুৎথাংদা ঐখোয়গী ত্রান্সপোর্ত সেক্তর মৈখু চেনহন্দনবা ঐখোয়না থৌরাং তৌরি। পেত্রোল অমসুং দিজলদা বাইওফুয়েল য়ানবগী চাং হেনগৎহন্নবা ভারতসু থবক পায়খৎলি। ইমুং মিলিয়ন ১৫০দা ঐখোয়না চাক থোংনবা গ্যাস ফংহল্লে। ঈশিং লোকশিন্নবা, নোংগী ঈশিং লোকশিন্নবা অমসুং ঈশিং ফংফমশিং শেমগৎনবা ঐখোয়না জল জীবন মিসন হৌদোক্লে। মসিগীদমক লাক্লিবা চহি খরা অসিদা ভারতনা বিলিয়ন দোল্লর ৫০ রোম চাদিং তৌগদৌরি। মালেমগী থাক্তা, ঐখোয়গী ইন্তর্নেস্নেল সোলর এল্লাইন্স কেম্পেন অসিদা লৈবাক ৮০ শরুক য়ারে। ভারত অমসুং সুইদেন্না অতোপ্পা লৈবাকশিংগা লোয়ননা ইন্দস্ত্রী ত্রান্সিসন ত্রেক্কী মখাদা লিদরসিপ গ্রুপ শেমগৎলে। মসিগী থৌরাং অসিনা অনৌবা তেক্নোলোজী পুথোকপগী মতাংদা সরকারশিং অমসুং লনাই কম্পেনীশিং মতেং পীননবা ফিদা অমা পীগনি। মসি ইন্দস্ত্রীগী কার্বোন য়ামদনা পুথোক্নবা লম্বীশিং শেমগৎপদা মতেং পাংগনি। ঐখোয়গী ইনফ্রাস্ত্রকচরশিং মহৌশাগী অমাং-অতাশিংদগী ঙাকথোক্নবা, ভারতনা অমাং-অতাশিংদগী ঙাকথোকপা ঙম্বা ইনফ্রাস্ত্রকচরশিং শেমগৎনবা চুংশিন্নবা অমা হৌদোক্লে। মসিগী চুংশিন্নবা অসিদা শরুক য়ানবা ঐনা মেম্বর লৈবাকশিংদা খঙহল্লি। অগস্ত ১৫দা পাংথোকখিবা চহি অসিগী ভারতকী নীংতম্বা নুমিৎ থৌরমদা, অমুক খক শীজিন্নবা প্লাস্তিক শীজিন্নবা লেপ্নবা মীয়ামগী খোঙজং অমা হৌনবা ঐখোয়না তকশিনখি। মসিনা মালেমগী থাক্ত অমুক খক শীজিন্নবা প্লাস্তিক্কী ফত্তবশিং খঙহনগনি হায়না ঐনা থাজৈ। শক্নাইরবশিং, ভারতনা দোল্লর মিল্লিয়ন ১ পুথোক্তুনা, য়ু.এন. বিল্দিংগী য়ুমথক্ত সোলর পেনেলশিং হয়েং ঐখোয়না শঙ্গারগনি হায়না লাউথোকপদা ঐ হরাওবা ফাওই। ৱা ঙাংবগী মতম লোইরে; হৌজিক মালেম অসিনা থবক মথৌ তারি। অদোম্বু থাগৎচরি। অদোম্বু ঙমখৈ লৈতনা থাগৎচরি। (দিসক্লেমর: প্রধান মন্ত্রীগী ৱারোল হিন্দী লোন্দা পীখি। মসি ৱারোল অদুদগী চাউরাক্না হন্দোকপনি।)
পি.এম.না নুপীগী ক্রিকেৎ তীমনা সি.দবল্যু.জি. ২০২২দা সিলভর মেদল লৌরকপগীদমক তীম মেম্বরশিংদা য়াইফ-মঙ্গোল পীখ্রে

প্রধান মন্ত্রী, শ্রী নরেন্দ্র মোদীনা বর্মিংহমদা পাঙথোক্লিবা সি.দবল্যু.জি. ২০২২দা নুপীগী ক্রিকেৎ তীমনা সিলভর মেদল লৌরকপগীদমক তীম মেম্বরশিংবু থাগৎপা ফোঙদোকখ্রে। প্রধান মন্ত্রীনা ত্বিত তৌখি; “ক্রিকেৎ অমসুং ভারত অসি তৎন-থানবা য়াররোইদবনি। ঐখোয়গী নুপী ক্রিকেৎ তীমনা সি.দবল্যু.জি.দা য়াম্না ফজবা মওংদা ক্রিকেৎ শান্নখি অমসুং মখোয়না ইকাই খুম্ননীংঙাই ওইরবা সিলভর মেদল লৌরকপা ঙমখি। ক্রিকেৎকী অহানবা সি.দবল্যু.জি. মেদল ওইবনা মসি মতম চুপ্পদা য়াম্না অখন্নবা অমা ওইদুনা লৈহৌরগনি। তীম মেম্বর পুম্নমক্তা মখোয়গী তুংগী পুন্সিগীদমক য়াইফ-মঙ্গোল পীজরি।”
প্রধান মন্ত্রীনা ফোক্সকোনগী চেয়রমেন, শ্রী য়ং লিয়ুগা উন্নখ্রে

প্রধান মন্ত্রী, শ্রী নরেন্দ্র মোদীনা ঙসি ফোক্সকোনগী চেয়রমেন, শ্রী য়ং লিয়ুগা উন্নখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “ফোক্সকোনগী চেয়রমেন, শ্রী য়ং লিয়ুগা উন্নবদা নুংঙাইবা ফাওই। সেমিকন্দক্তর য়াওনা ভারত্তা মখোয়গী ইলেক্ত্রোনিক্স মেন্যুফেকচরিং কেপাসিতী হেনগৎহন্নবা মখোয়গী থৌরাংবু ঐহাক্না তরাম্না ওক্লি। ঐখোয়না ই.ভি. মেন্যুফেকচরিংবু পুক্নিং থৌগৎলিবসি ঐখোয়না নেত জিরো ইমিসনগীদমক্তা খোঙফম চেৎলিবা অসিগা মরী লৈনননি”।
পি.এম.না শক্নাইরবা লিত্তরেতর মনোরামা মোহাপাত্রনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা লিত্তরেতর মনোরামা মোহাপাত্র জীনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি; “শক্নাইরবা লিত্তরেতর মনোরামা মোহাপাত্র জীনা লৈখিদবদা থৱায়-হকচাং য়াওনা নুঙাইতবা ফাওজৈ। মহাক্না হিরম কয়াদা পাক-শন্না ইখিবা কয়ানা মহাকপু নিংশিংদুনা লৈহৌরগনি। মহাক্না মেদিয়াদা য়াম্না চাউনা মতেং পাংখি অমসুং কাংলুপ কয়াগী থবক তৌরিমখি। মহাক্কী ইমুং অমসুং পামজবশিংদা অৱাবা ফোংদোকচরি। ওম শান্তি”।
প্রধান মন্ত্রীনা ওল ইন্দিয়া তাইগর এস্তিমেসন – ২০১৮গী মরিশুবা সাইকলগী রিজল্ত রিলিজ তৌগনি

প্রধান মন্ত্রী শ্রী নরেন্দ্র মোদীনা নিংথৌকাবা নুমিৎ জুলাই ২৯, ২০১৯দা লোক কল্যান মার্গতা ওল ইন্দিয়া তাইগর এস্তিমেসন – ২০১৮গী মরিশুবা সাইকলগী রিজল্ত রিলিজ তৌগনি। তাইগর এস্তিমেসন এক্সরসাইজ অসি কোভরেজ, শেম্পলগী ইন্তেন্সিতী অমসুং কেমেরা তেপ্পিংগী চাংদা য়েংবদা মালেমগী খ্বাইদগী চাওবা ৱাইল্দলাইফ সর্ভেনি হায়না থাজনৈ। ওল ইন্দিয়া তাইগর এস্তিমেসন অসি ভারতনা চহী মরি খুদিংগী পাংথোকই। এস্তিমেসন অসিগী সাইকল অহুমদি ২০০৬, ২০১০, ২০১৪দা হান্ননা মপুংফানা লোয়শিনখ্রে। সরকার অমসুং নেস্নেল তাইগর কঞ্জার্বেসন ওথোরিতীনা ক্লাইমেৎ চেঞ্জনা মাংনবগী মশক ওইরবা থেংনরিবশিং হন্থহনবদা কৈশিংগী ইকোনোমিক ভেল্যুএসন অমসুং চত্থরি। অসিগুম্বা মখলগী মরক থৎপা অমসুং থৌওংশিং অসি আইন্না অয়াবা পীরবা তাইগর কঞ্জার্বেসন প্লান অমগী খুত্থাংদা মথৌ তৌই মদুনা মসি ইন্সতিত্যুস্নেলাইজ ওইরি হায়বদু তাকই।
প্রধান মন্ত্রীনা অহানবা খেলো ইন্দিয়া য়ুনিবর্সিতী গেম্স হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও লিঙ্ককী থোংদা ওরিশাদা অহানবা খেলো ইন্দিয়া য়ুনিবর্সিতী গেম্স হৌদোকখ্রে। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি ঙসিগী নুমিৎ অসি তুর্নামেন্ত অমা হৌবা খক্তা নত্তে, ভারততা শান্ন-খোৎনবগী অন্দলোনগী মথংগী ফেজ হৌরকপনি। মফম অসিদা নখোয়না অমনা অমগা চাংদম্নবা অদু খক্তা নত্তে, নখোয় নশানা নশাবু চাংদম্নবসুনি। প্রধান মন্ত্রীনা হায়খি, “ঐহাক অদোমগা লোয়ননা তেক্নোলোজীগী থোংদা শম্নরি, অদুবু মফম অদুগী অকোয়বগী ফিভম, থৱায় য়াউরিবা অদু, ইনর্জী অদু ঐঙোন্দা ফাওরি। ভারতকী পুৱারীদা অহানবা খেলো ইন্দিয়া য়ুনিবর্সিতী গেম্স ঙসিদগী ওরিশাদা হৌরি। মসি ভারতকী শান্ন-খোৎনবগী পুৱারীদা পুৱারী ওইরবা খোংথাং ওইবতা নত্তনা ভারতকী শান্ন-খোৎনবগী তুংগীদমকসু য়াম্না চাউবা খোংথাং অমনি।” প্রধান মন্ত্রীনা মখা তাখি মদুদি খেলো ইন্দিয়া কেম্পেন্না লৈবাক অসিগী কাচিন-কোয়া খুদিংদা শান্ন-খোৎনবদা পুক্নিং চিংশিনবা অমসুং য়ুথ তেলেন্ত খংদোকপদা মরুওইবা থৌদাং লৌরি। চহী ২০১৮দা খেলো ইন্দিয়া গেম্স হৌদোকখিবা অদুদা শান্নরোই ৩৫০০না শরুক য়াখি। অদুবু চহী অহুমদা শান্নরোইশিংগী মশিং লিশিং ৬তগী হেনখ্রে, হায়বদি চাউরাক্না শরুক অনি ওইরে। প্রধান মন্ত্রীনা হায়খি, “খেলো ইন্দিয়া স্কুল গেম্সতা রেকোর্দ ৮০ থুগায়খি, মদুদা রেকোর্দ ৫৬তি ঐখোয়গী ইচানুপীশিংগী মিংদা লৈরি। মরুওইবা ৱাফমদি মসিমসুনি মদুদি কেম্পেন অসিগী মখাদা মথক্তা লাক্লিবা শক্তমশিং অদু খুঙ্গংশিংগীনি, অপিকপা শহরশিংগীনি।” প্রধান মন্ত্রীনা ফোংদোকখি মদুদি হৌখিবা চহী ৫-৬তগী ভারত্তা স্পোর্তসকী প্রমোসন অমসুং পার্তিসিপেসনগীদমক পুকচেল শেংনা হোৎনরি। তেলেন্ত খংদোকপা ওইগেরা, ত্রেনিং ওইগেরা, নত্রগা সেলেক্সন প্রোসেস ওইগেরা, মায়কৈ খুদিং ত্রান্সপরেন্সী প্রমোৎ তৌরি। প্রধান মন্ত্রীনা হায়খি, “মখোয় অদু তোকিয়ো ওলেম্পিক্তা শরুক য়াবগী ওইথোকপা য়ারবা শান্নরোইশিংনি। স্কিম অসিগী কানবা ফংলবা শান্নরোইশিংনা কমনৱেল্থ গেম্স, এসিয়ান গেম্স, এসিয়ান পেরা গেম্স, য়ুথ ওলেম্পিক অসিনচিংবশিংদা ২০০দগী হেনবা মেদল লৈবাক অসিদা ফংহল্লে। লাক্কদৌরিবা নুমিৎশিংদা, পান্দম অসি গোল্দ মেদল ২০০দগী হেন্না লৌবনি, অদুগা হেন্না মরু ওইরিবদি নখোয় নশাগী পর্ফোমেন্স ফগৎহনবনি অমসুং নখোয় নশাগী পোতেন্সিয়েলদা অনৌবা অৱাংবা থাক অমা পীবনি।”
প্রধান মন্ত্রীনা জি-২০ সম্মিৎকীদমক চৎকদবা ইন্দোনেসিয়াগী খোঙচৎ

প্রধান মন্ত্রী শ্রী নরেন্দ্র মোদীনা ইন্দোনেসিয়াগী রাস্ত্রপতি, ঐচ.ই. শ্রী জোকো ৱিদোদোনা বর্তন পীরকপনা মরম ওইদুনা ১৭শুবা জি-২০ সম্মিৎতা শরুক য়ারুনবগীদমক নবেম্বর ১৪-১৬তা ইন্দোনেসিয়াগী বালীদা চৎকদৌরি। বালী সম্মিৎ মনুংদা জি-২০গী লুচিংবশিংনা “রিকবর তুগেদর, রিকবর স্ত্রোংগর” হায়বা থিমগী মখাদা মালেমগী খুদোংচাদবশিংগী মরু ওইবা সমস্যাশিংদা কুপ্না খন্ন-নৈনগনি। জি-২০ সম্মিৎ এজেন্দাগী শরুক ওইনা ৱার্কিং সেসন অহুম পাঙথোক্কনি – ফুদ এন্দ ইনর্জী সেক্যুরিতী; হেল্থ; অমসুং দিজিতেল ত্রান্সফোর্মেসন। সম্মিৎকী লোইশিনবগী সেসন্দা রাস্ত্রপতি ৱিদোদোনা প্রধান মন্ত্রী শ্রী নরেন্দ্র মোদীদা জি-২০গী প্রসিদেন্সী খুৎশিন্নগনি। ভারতনা দিসেম্বর ১, ২০২২দগী জি-২০ প্রসিদেন্সী অসি ফোর্মেল ওইনা পাইরগনি। সম্মিৎ পাঙথোক্লিঙৈদা প্রধান মন্ত্রীনা মহাক্কা ফম মান্ননা পাইরিবশিংগা লোয়ননা বাইলেতরেলগী মীফমশিং পাঙথোক্কনি। প্রধান মন্ত্রীনা বালীদা লৈবা ভারত মচাশিংদা ৱা ঙাংগনি অমসুং মখোয়গা ৱারী শাগনি।
প্রধান মন্ত্রীনা শ্রী রাম জেথমালানীনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা লীগেল ভেতরান অমসুং হান্নগী কেন্দ্র মন্ত্রী শ্রী রাম জেথমালানীনা লৈখিদবদা অৱাবা ফোংদোকখ্রে। প্রধান মন্ত্রীনা হায়খি, “শ্রী রাম জেথমালানীজীনা লৈখিদবা অসিদা, ভারতনা থোইদোক হেন্দোকপা লোয়র, অমসুং আইকোনিক পব্লিক ফিগর অমা মাংজরে। মহাক্না কোর্ত অমসুং পর্লিয়ামেন্ত অনিমক্তা থৌদাং লৌবীরম্মি। শ্রী রাম জেথমালানিজীগী খ্বাইদগী ফবা এস্পেক্তশিংদা অমদি মহাক্কী ৱাখলদা লৈরিবা অদু ঙাংথোকপা ঙম্বা অদুনি। মদু মহাক্না অকিবা অমত্তা য়াওদনা ফোংদোকই। এমর্জেন্সীগী অমম্বা নুমিৎশিংদা, মহাক্না অৱাবা খাংখিবা অমসুং মীয়ামগী নীংতম্বগীদমক লান্থেনখিবা অদু নীংশিংদুনা লৈহৌরগনি। শ্রী রাম জেথমালানীজীগা লোয়ননা কয়ারক হন্না ৱারী শান্নবগী খুদোংচাবা ফংজখিবা অদু ঐহাক্কী লাইবক ফবনি হায়না ঐহাক্না লৌজৈ। মসিগী অৱাবা মীকুপ অসিদা ঐহাক্না মহাক্কী ইমুং মনুং, মরূপ-মপাংশিং অমসুং তুংইনবা কয়াগী মফমদা অৱাবা ফোংদোকচরি। মহাক্না লৈখিদ্রবসু মহাক্না লমজিংবীরম্বা থবকশিং অদু হিংদুনা লৈহৌরগনি।”
প্রধান মন্ত্রীনা ভারতমচাশিংবু পুথোরকপগীদমক এয়র ইন্দিয়াবু থাগৎখ্রে

প্রধান মন্ত্রী শ্রী নরেন্দ্র মোদীনা কোবিদ-১৯ লাইচৎকী মরক্তা মীরমদা পন্দুনা লৈরিবা ভারতমচাশিংবু পুথোরকপগীদমক এয়র ইন্দিয়াবু থাগৎখ্রে। মহাক্না ত্বীতরদা ইখি, “@airindiainগী তীম অসিদা ঐখোয়না অদুক্কী মতিক চাউথোকচরি। মসিনা খমথেংবা থৌনা অদু উৎলে অমদি হ্যুমেনিতীগী কোল হেঙ্গৎহল্লে। মখোয়না থোইদোক হেন্দোক্না হোৎনখিবশিং অদু ভারতকী প্রজা কয়ানা পুক্নিং থৌগৎলি।#IndiaFightsCorona”
মন্ত্রীমন্দলনা সেন্ত্রেল হেল্থ সর্বিস (সিঐচএস)তা নত্তনা অতৈ দোক্তরশিংগী থবক তৌবগী চহি হেনগৎহন্দুনা চহি ৬৫ ওইহনবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্র্গী মন্ত্রীমন্দলনা সেন্ত্রেল হেল্থ সর্বিস (সিঐচএস)তা নত্তনা অতৈ দোক্তরশিংগী থবক তৌবগী চহি হেনগৎহন্দুনা চহি ৬৫ ওইহনবদা মখোয়গী অয়াবা পীখ্রে। ১. ভারতকী রেলৱেজ মেদিকেল সর্বিসকী দোক্তরশিংগী থবক তৌবগী চহি হেনগৎহন্দুনা চহি ৬৫ ওইহনবগী মমাংগী য়ানখিবা ৱাফমদা অয়াবা পীখ্রে। ২. হায়র এজুকেসন বিভাগকী মখাদা লৈবা কেন্দ্রগী য়ুনিবর্সিতীশিং অমসুং আইআইতি ইন্সতিত্যুৎশিং (ওতোনোমস বোদীশিং) অমসুং শিপ্পিং মন্ত্রালয়গী মখাদা লৈবা পোর্ত ত্রস্তশিং (ওতোনোমস বোদীশিং)দা থবক তৌরিবা দোক্তরশিংগী থবক তৌবগী চহি হেনগৎহন্দুনা চহি ৬৫ ওইহনবগী হান্ননা য়ানখিবা ৱাফমদা অয়াবা পীখ্রে। ৩. মরি লৈনবা মন্ত্রালয়শিং/বিভাগশিং [আয়ুষ মন্ত্রালয় (আয়ুষ দোক্তরশিং), ঙাক–শেল বিভাগ (আর্ম ফোর্সেস মেদিকেল সর্বিসকী মখাদা থবক তৌরিবা সিবিলিয়ান দোক্তরশিং), দিফেন্স প্রদক্সন বিভাগশিং (ভারতকী ওর্দনেন্স ফেক্তরীজ হেল্থ সর্বিস মেদিকেল ওফিসরশিং), হকশেল অমসুং য়াইফা য়ুম্বাল বিভাগকী মখাদা লৈবা দেন্তেল দোক্তরশিং, রেল মন্ত্রালয়গী মখাদা লৈবা দেন্তেল দোক্তরশিং অমসুং হায়র এজুকেসন বিভাগকী মখাদা লৈবা হায়র এজুকেসন অমসুং তেক্নিকেল ইন্সতিত্যুৎশিংদা থবক তৌরিবা দোক্তরশিংগী থবক তৌবগী চহি হেনগৎহন্দুনা চহি ৬৫ ওইহনবগী হান্ননা য়ানখিবা ৱাফমদা অয়াবা পীখ্রে।] ৪. কেন্দ্রগী মন্ত্রীমন্দলনা মসিসু অয়াবা পীখি মদুদি দোক্তরশিংবু চহি ৬২ ফাওবা এদমিনিস্ত্রেতিব পোস্তা লৈগনি অদুগী মতুং মখোয়গী সর্বিস অদু নন–এদমিনিস্ত্রেতিব পোস্তা থমগনি। ৱারেপ অসিদগী অনাবশিংবু হেন্না য়েংশিনবীবা, মেদিকেল কোলেজশিংদা মতিক চাবা একাদেমিক এক্তিবিতিজশিং ফংহনবদা মতেং ওইরগনি লোইননা হেল্থ ক্যর সর্বিসশিং ফংহন্নবগীদমক নেস্নেল হেল্থ প্রোগ্রামশিংগী কান্নরবা থবক-থৌরমশিংসু পাইখৎলগনি। কেন্দ্র সরকারগী তোঙান তোঙানবা মন্ত্রালয়শিং/বিভাগশিংগী চাওরাক্না দোক্তর ১৪৪৫দা কান্নবা ফংহল্লগনি। ৱারেপ অসিদগী ফাইনান্সিয়েল ইমপ্লিকেসন হেন্না থোক্লোই মরমদি অনম্বা ফমশিং হাংদুনা লৈরি অমসুং লৈরিবা সেংসন পোস্তশিংগীদমক্তা মখোয়গী লৈরিবা মপাঙ্গল অসিদা মখা তানা থবক তৌগনি। য়ুম্ফম সেন্ত্রেল হেল্থ সর্বিসকী দোক্তরশিংগী থবক তৌবগী চহি অসি মেগী তাং ৩১, ২০১৬তগী হেনগৎতুনা চহি ৬৫ ওইহনখিবনি। কেন্দ্র সরকারগী অতৈ মেদিসিন সিস্তেমশিংগী দোক্তর য়াওনা কেন্দ্রগী হেল্থ সর্বিসতা নত্তনা অতৈ দোক্তরশিংনা সিঐচএসকা লোইননা মান্নবা অমসুং অৱাৎপগী মতুং ইন্না থবক তৌবগী চহি অসি শাংদোকহন্ননবা হায়জখিবনি।
প্রধান মন্ত্রীনা বিশাখাপতনমদা গ্যাস য়ুরকপগী থৌদোক য়েংশিনখ্রে

বিশাখাপতনমদা গ্যাস য়ুরকপগী থৌদোক মতুংদা পায়খৎলিবা থবকশিংগী ফিবম য়েংশিন্নবা ঙসি অয়ুক প্রধান মন্ত্রী নরেন্দ্র মোদীনা লুচিংদুনা অৱাংবা থাক্কী মীফম অমা পাংথোকখ্রে। অশোক-অপন নংলবা মীওইশিং কন্নবা পায়খৎলিবা থবকশিং অমসুং থৌদোক অদুনা শোকহল্লবা মফম অদু চেকশিন্না শেন্ননবা পায়খৎলিবা থবকশিংগী মতাংদা মহাক্না খন্নখি। মীফম অদুদা ঙাকশেল মন্ত্রী রাজনাথ সিংহ, য়ুমলৈ-কৈরৈ মন্ত্রী অমিৎ সাহ, য়ুমলৈ-কৈরৈগী রাজ্য মন্ত্রী নিত্যানন্দ রাই অমসুং জি. কিসান রেদী অমসুং অতোপ্পা সেনিয়র ওফিসরশিং শরুক য়াখি। থৌদোক অদুগী মতাংদা ঙসি অয়ুক অহানবা পাউ হেক ফংবগা, প্রধান মন্ত্রী অমসুং য়ুমলৈ-কৈরৈ মন্ত্রীনা আন্ধ্র প্রদেশকী সি.এম.গা ৱারী শানখি অমসুং ফিবম অদু লাকশিন্নবা কেন্দ্রদগী পীবা য়াবা দরকার ওইবা মতেং পীগনি হায়না থাজবা পীখি। ফিবম অদু মখোয়না মখা তানা অমসুং কুপ্না য়েংশিল্লি। মীফম অসি হেক লোইবগা য়ুমলৈ-কৈরৈ, ইনভাইরনমেন্ত, ফোরেস্ত অমসুং ক্লাইমেৎ চেঞ্জ, কেমিকেল্স অমসুং পেত্রোকেমিকেল্স, ফর্মাস্যুতিকল্স, ইনফোরমেসন অমসুং ব্রোদকাস্তিং মন্ত্রালয়শিংগী সেক্রেতরীশিং; নেস্নেল দিজাস্তর মেনেজমেন্ত ওথোরিতী (এন.দি.এম.এ.)গী মেম্বরশিং অমসুং নেস্নেল দিজাস্তর রেসপোন্স ফোর্সকী দাইরেক্তর জেনেরেল; হেল্থ সর্বিসেসকী দাইরেক্তর জেনেরেল অমসুং এ.আই.আই.এম.এস.কী দিরেক্তর অমসুং অতোপ্পা মেদিকেলগী অখঙ-অহৈশিং শরুক য়াদুনা কেবিনেৎ সেক্রেতরীনা থৌদোক অদু অমুক হন্না য়েংশিনবগী মীফম অমা পাংথোকখি; ফিবম অসি লাকশিন্নবা পায়খৎকদবা অকক্নবা থবকশিং লেপথোকখি। মীফম অদুদা প্রধান মন্ত্রীগী প্রিন্সিপল সেক্রেতরীসু শরুক য়াখি। হৌজিক ওইরিবা ফিবম অসিদা রাজ্য সরকারদা মতেং পাংনবা অমসুং গ্যাস য়ুরকপদগী ওইহল্লকপা অতেনবা অমসুং অশাংবা মতমগী মেদিকেলগী চৈথেং কোকহন্নবা পাম্বৈশিং লৌখৎনবা নেস্নেল ইনভাইরনমেন্তেল ইঞ্জিনীয়রিং রিসর্চ ইন্সতিত্যুৎ, নাগপুরগী অখঙ-অহৈ কাংবু অমগা লোয়ননা এন.দি.আর.এফ. পুনেগী সি.বি.আর.এন. (কেমিকেল, বাইওলোজিকেল, রেদিওলোজিকেল অমসুং ন্যুক্লিয়র) য়ুনিৎকী কাংবু অমা খুদক্তা বিশাখাপতনমদা চংশিনবা হায়না মীফম অদুদা ৱারেপ লৌখি। বিশাখাপতনম জিলাগী গোপালপতনম মন্দলগী আর.আর. ভেনকতপুরম খুঙ্গংদা ঙসি অয়ুক অঙনবা পুং ৩দা কেমিকেল প্লান্ত অমদা স্তেরিন গ্যাস য়ুবগী থৌদোক থোকখিবনি। থৌদোক অদুদা অকোয়বদা লৈবা খুঙ্গংশিং হায়বদি নরভা, বি.সি. কোলোনী, বাপুজী নগর, কম্পালপলেম অমসুং কৃষ্ণ নাগর শোকহনখি। হু চেনবা স্তেরিন গ্যাসনা উন্সা, মিৎ নুংঙাইতবা থোকহনবা য়াই অমসুং নিংশা হোনবা নুংঙাইহন্দে অমসুং অতোপ্পা মেদিকেলগী খুদোংচাদবা কয়া থোকহল্লি। রাজ্য সরকারদা মতেং পাংনবা খুদক্তা নেস্নেল দিজাস্তর রেসপোন্স ফোর্সকী কাংবু সি.বি.আর.এন.গী মীওইশিংগা লোয়ননা বিশাখাপতনমদা থমখ্রে। থৌদোক থোকফমগী অনকপদা লৈবা মীওইশিং খুদক্তা কনবগী থবকশিং এন.দি.আর.এফ.কী কাংবুনা পাংথোকখি। পুনেদগী এন.দি.আর.এফ.কী অখন্নবা সি.বি.আর.এন. য়ুনিৎ অমসুং নাগপুরদগী এন.ই.ই.আর.ই.গী অখঙ-অহৈশিং বিশাখাপতনমগীদমক থাদোকখ্রে। মসিগী মথক্ত, মফম অদুদা লৈরিবা মেদিকেলগী মীওইশিংদা হেল্থ সর্বিসেসকী দাইরেক্তর জেনেরেলনা অখন্নবা মেদিকেলগী পাউতাকশিং পীগনি। গ্যাস য়ুখিবা মফম অদুদা লৈরিবা লন-থুমশিং, মসিগী চৈথেং, অশোকপশিংগী মরক্তা থেংনরিবা লাইওংশিং, ফার্স্ত-এদকী থবকশিং, চেকশিন-থৌরাংশিং, তৌগদবা অমসুং তৌরোইদবশিং মফম অসিগী খঙবা য়াগনি।
প্রধানমন্ত্রীনা দামন & দ্যুদা লুপা কোতী ১০০০ চংবা তোঙান তোঙনবা দিব্লপমেন্ত প্রোজেক্তশিং হৌদোকখ্রে

ঙসি প্রধানমন্ত্রীনা দামন & দ্যুদা লুপা কোতী ১০০০ চংবা তোঙান তোঙনবা দিব্লপমেন্ত প্রোজেক্তশিং হৌদোকখ্রে । প্রোগ্রামশিংগী কান্নবা ফংলবা মীওইশিংদা সর্তিফিকেৎশিং য়েন্থোকখি অমসুং দামন কোলেজ গ্রাউন্দা পাংথোকপা মীয়ামগী মীফম অমদা ৱা ঙাংখি । প্রধানমন্ত্রীনা দামন্দা পাংথোক্লিবা মীয়ামগী মীফম অসি মী য়াম্না তিনবা খক্তা নত্তনা মফম অসিদা পায়খৎলিবা দিব্লপমেন্ত প্রোজেক্তশিংদা য়ুমফম ওইরগা পুৱারি ওইরবা থৌদোক অমগুম শিংথাখি । প্রধানমন্ত্রীনা দামনগী প্রজাশিংদা লু-নানবদা মরুওইবা থৌদাং লৌদুনা লমকোইবশিংগী পুক্নিং চিংশিন্নবা কন্না তকশিনখি । ওপন দিফেকেসন ফ্রী ওইহনবগীদমক প্রধানমন্ত্রীনা প্রজা মীয়াম অমসুং লোকেল এদমিনিস্ত্রেসনবু থাগৎপা ফোংদোকখি । ই-রিক্সাশিং অমসুং সিএনজি শিজিন্নদুনা লু-নানবগী মায়কৈদা দামন্না পায়খৎলিবা চাওরবা খোংথাং অসি ঐখোয়গীদমক মশক থোকপা খুদম অমনি হায়না মহাক্না হায়খি । দামনগী ইনক্লুসিব কলচর অদু থাগৎলদুনা প্রধানমন্ত্রীনা হায়খি মদুদি, লৈবাক্কী মফম কয়াদগী লাকপা মীয়াম্না মফম অসিদা থবক তৌদুনা লৈবনা মিনি-ইন্দিয়া অমা ওইরে । প্রধানমন্ত্রীনা হায়খি মদুদি ঙামীশিংগী পুন্সি মহিংদা পোজিতিব ওইবা অহোংবা পুরক্নবা ৱাফম অদু পুক্নিং থৌগৎলদুনা ‘ব্লু রিভোলুসন’না ঙামীশিংগী য়াইফনবা তোঙান তোঙানবা খোংথাংশিং সরকার অসিনা পায়খৎলি ।